Cek Şea (sürətli konkisürən)

Con Amos Şea (7 sentyabr 1910 - 22 yanvar 2002) - "Şef" ləqəbli 1932 Qış Olimpiya Oyunlarında sürətli konkisürmə yarışlarında ikiqat qızıl medal qazanan Amerikan idmançı. Bir Qış Olimpiadasında iki qızıl medal qazanan ilk Amerika idmançısı idi və həmçinin, üç nəsil Qış Olimpiyaçıları olan ilk ailənin patriarxı idi. Həmyerlisi İrvinq Ceffi ilə birgə 1932 Qış Olimpiya Oyunlarında ən uğurlu atlet idi.

 Həyatı 
Con Amos Şea 7 sentyabr 1910-cu ildə Leyk-Plesiddə anadan olmuşdur. Leyk-Plesid Liseyində oxumuşdur, Dartmut Kollecindən məzun olmuşdur. Elbeni Hüquq Məktəbində təhsil almışdır. Böyük böhran dövründə ailəsinə dəstək olmaq üçün Leyk-Plesiddə bir sıra işlərdə çalışmışdır. 

Şea Leyk-Plesiddə keçirilən 1932 Qış Olimpiya Oyunlarında 500 metr və 1500 metr məsafəyə qaçış yarışlarında qızıl medal qazandı. O, eyni zamanda Nyu-York əyalətinin qubernatoru Franklin Delano Ruzveltin başçılıq etdiyi açılış mərasimində olimpiya andını içdi.

Şea 1958-ci ildən 1974-cü ilə qədər Castik şəhəri, 1974-cü ildən 1983-cü ildə təqaüdə çıxana qədər Şimali Elba şəhərinin nəzarətçisi idi.

On illər sonra, Şea 1980 Olimpiya Təşkilat Komitəsinin üzvü olaraq Qış Olimpiya Oyunlarının 1980-ci ildə Leyk-Plesid-ə qaytarılmasında böyük rol oynadı. Daha sonra, 1980 Oyunlarında istifadə edilən yerləri idarə edən Olimpiya Regional İnkişaf Təşkilatının sədr müavini olaraq çalışdı.

Oğlu Ser Cim Şea 1964 Skandinaviya Qarışıq və Kros Xizəyi Olimpiadasında qalib gəlmişdi, nəvəsi Cim Şea 2002-ci ildə 2002 Qış Olimpiya Oyunlarında kişilər arasında xizək sürmə yarışlarında qızıl medal qazandı. Solt-Leyk Siti oyunları ərəfəsində, Cek olimpiya məşəlinin estafetinə qatıldı və 1932-ci ildə medallarını qazandığı Leyk-Plesiddə sürətli konkisürmə ovalında məşəl yandırdı. Şea nəvəsinin olimpiadada iştirak etməsini seyr etməzdən 17 gün əvvəl sərxoş sürücü tərəfindən avtomobilin toqquşması nəticəsində vəfat etdi.Şea diqqət mərkəzində parlayır . Sports.espn.go.com (21 fevral 2002). 25 avqust 2017.Qış Olimpiadası qəhrəmanı vəfat etdi . BBC News (22 yanvar 2002). 25 avqust 2017.

 İstinadlar 

 Xarici keçidlər 

 Beynəlxalq Olimpiya Komitəsi - 1932 Qış Olimpiya Oyunları
 Beynəlxalq Çempionatların nəticələrinə bağlantı
 Cek Şea SkateResults.com saytında
 Cek Şeanın ABŞ Olimpiya Komandası saytında bioqrafiyası 

Kateqoriya:2002-ci ildə vəfat edənlər
Kateqoriya:1910-cu ildə doğulanlar
Kateqoriya:1932 Qış Olimpiya Oyunları
Kateqoriya:Olimpiya qızıl medalına sahib ABŞ idmançıları